Ambulansearbeider

Ambulansearbeider er i Norge en beskyttet yrkestittel for ambulansepersonell med autorisasjon som ambulansearbeider. 

Ambulansearbeidere er helsepersonell og jobber som regel i ambulansetjenesten. Blant arbeidsoppgavene er akutt og livreddende behandling til syke og skadde pasienter, og sørge for transport av pasienter mellom behandlingssteder og behandlingsnivåer. 

Autorisasjon som ambulansearbeider kan i dag søkes på bakgrunn av fagbrev som ambulansearbeider, bachelorgrad i paramedisin eller autorisasjon som sykepleier med 2 års praksis i ambulansetjeneste pluss tilleggsutdanning. 

Ambulansefly og intensivambulanse er bemannet med intensivsykepleier eller anestesisykepleier. 

Definisjon
Med ambulansetjeneste menes bil-, båt- og luftambulansetjeneste som inngår i de regionale helseforetakenes akuttmedisinske beredskap utenfor sykehus.
Bil- og båtambulansetjenesten utgjør sammen med kommunal legevaktordning den lokale akuttmedisinske beredskap og skal primært:
 dekke behov for primær diagnostikk og stabilisering og eventuell behandling av akutte skader og sykdomstilstander
 bringe syke/skadde pasienter til adekvat behandlingsnivå i helsetjenesten når pasienten har behov for overvåkning og/eller behandling.
transportere pasienter fra hjem/institusjon til lege, legevakt eller sykehus (internt kalt «rutineoppdrag»)

Utdanning
Ambulansefag er en yrkesfaglig utdanning i videregående skole. Eleven går to år skolegang og to år i læretid. Bestått fagprøve gir yrkeskompetanse med fagbrev. For å kunne bruke yrkestittelen ambulansearbeider kreves autorisasjon fra Statens autorisasjonskontor for helsepersonell. Vedkommende må i tillegg ha kompetansebevis for utrykningskjøretøy for å kunne føre ambulanse under utrykning.

Man har også opprettet en egen videreutdanning for ambulansepersonell på høyskolenivå: Nasjonal Paramedicutdanning (90 studiepoeng). Denne utdanningen taes på deltid ved en av fire høyskoler (Høgskolen i Troms, NTNU, Høgskolen på Lillehammer, Høgskolen Betanien (Bergen)) som har faget i sitt kurstilbud.utdanning.no om ambulansearbeider utdanningen. Besøkt 6. april 2013. Det er også opprettet et bachelorstudium i paramedisin ved flere norske universiteter og høgskoler.

 Sentrale arbeids- og ansvarsområder 

 Utrykning til og transport av pasienter under alle vær- og føreforhold 
 Undersøkelse, observasjon og identifikasjon av svikt i vitale organfunksjoner hos pasienter i uavklarte situasjoner 
 Prioritering mellom pasienter i akuttsituasjoner når flere er skadd 
 Sette i gang akuttmedisinske behandlingstiltak, pleie og omsorg 
 Assistere og samarbeide med annet helsepersonell, spesielt primærleger, anestesileger, anestesisykepleiere, samt leger og sykepleiere i sykehus.
 Rapport og dokumentasjon av pasientopplysninger 
 Kontroll og vedlikehold av utrykningskjøretøy og medisinsk utstyr 
 Veiledning av elever, lærlinger og andre i praksissituasjoner

 Referanser 

 Litteratur 
Norsk

Porthun Jan, Røstelien Tonette (2021) Arbeidsbok anatomi: for paramedisin, paramedic og akuttmedisin utenfor sykehus ISBN 9789179691349

Engelsk

Sanders Mick J., Kim McKenna, Lewis Lawrence M., Quick Gary (2014) Sander's Paramedic Textbook ISBN 9781284054118

Gregory Pete, Mursell Ian (2010) Manual of Clinical Paramedic Procedures ISBN 9781405163552

 Eksterne lenker 
 Dokumentarserie på NRK: https://tv.nrk.no/serie/113
Utdanning.no sin yrkesbeskrivelse av ambulansearbeider
 Ambulanseforum 
 Ambulansepersonellets Yrkesorganisasjon
 Fagforbundet Ambulanse
 Ambulanse-norge
 Nasjonal Paramedicutdanning – viderutdannelse for autorisert personell
 113 – Nyheter og diskusjoner for AMK og ambulansetjenesten
 ambulansearbeider.no – Informasjons- og veiledningstjeneste 

Kategori:Helsepersonell
Kategori:Ambulanse